钦定古今图书集成/明伦汇编/氏族典/第578卷 > 《凌迪知万姓统谱》 > 陶丘洪
## 钦定古今图书集成/明伦汇编/氏族典/第578卷 > 《凌迪知万姓统谱》 > 陶丘洪

按《后汉书史弼传》：弼受诬当弃市。魏劭与同郡人卖
郡邸，行赂于侯览，得减死罪一等，论输左校。时人或
讥曰：“平原行货以免君，无乃蚩乎？”陶丘洪曰：“昔文王
牖里，闳散怀金；史弼遭患，义夫献宝，亦何疑焉。”于是
议者乃息。〈注〉洪字子休，平原人也。清达博辨，文冠当
代。举孝廉不行。辟太尉府。年三十卒。